Blaze7451/Wiki-th-20250601 huggingface dataset:
ตุ๊กแก

ตุ๊กแก (gecko, calling gecko, true gecko) เป็นสกุลหนึ่งของสัตว์เลื้อยคลาน ในวงศ์ย่อย Gekkoninae ในวงศ์ใหญ่ Gekkonidae ใช้ชื่อวิทยาศาสตร์ว่าสกุล Gekko (/เก็ก-โค/)
สัตว์ในสกุลนี้ จะอาศัยอยู่ในเขตร้อนของทวีปเอเชีย ส่วนใหญ่มีสีสันและลวดลายบนลำตัว วางไข่ครั้งละ 2 - 7 ฟอง พบได้ทั้งในบ้านเรือนของมนุษย์และในป่าดิบ โดยปกติแล้วจะมีขนาดความยาวมากกว่า 10 เซนติเมตร มีรูปร่างที่แตกต่างกันหลากหลาย ส่วนใหญ่หากินบนต้นไม้และใต้นิ้วเท้ามีแผ่นหนังเรียงต่อกัน ที่มีเส้นขนจำนวนมาก ซึ่งแต่ละเส้นยาวประมาณ 60-90 ไมครอน ส่วนปลายของเส้นขนแตกแขนงและขยายออกเป็นตุ่ม เรียกว่า "เซต้า" ใช้สำหรับยึดเกาะติดกับผนังได้โดยแรงวานเดอร์วาลส์ โดยชนิดที่รู้จักกันดีที่สุดและมีขนาดใหญ่ที่สุด คือ ตุ๊กแกบ้าน (G. gekko)  

**การจำแนก**
ปัจจุบันพบแล้วกว่า 50 ชนิด
*Gekko albofasciolatus Günther, 1867    
*Gekko athymus W. Brown & Alcala, 1962    
*Gekko auriverrucosus Zhou & Liu, 1982    
*Gekko badenii Szczerbak & Nekrasova, 1994    
*Gekko canaensis Ngo & Gamble, 2011  
*Gekko canhi Rösler, Nguyen, Doan, Ho, Nguyen & Ziegler, 2010    
*Gekko carusadensis Linkem, Siler, Diesmos, Sy &  Brown, 2010    
*Gekko chinensis Gray, 1842    
*Gekko crombota Brown, Oliveros, Siler & Diesmos, 2008    
*Gekko ernstkelleri Rösler, Siler, Brown, Demegillo & Gaulke, 2006    
*ตุ๊กแกบ้าน (Gekko gecko)(Linnaeus, 1758) 
*Gekko gigante W. Brown & Alcala, 1978    
*Gekko grossmanni Günther, 1994    
*Gekko hokouensis Pope, 1928    
*Gekko japonicus (Schlegel, 1836)    
*Gekko kikuchii Oshima, 1912    
*Gekko lauhachindai Panitvong, Sumontha, Konlek & Kunya, 2010  
*Gekko liboensis Zaho & Li, 1982    
*Gekko melli Vogt, 1922    
*Gekko mindorensis Taylor, 1919    - ตุ๊กแกลายจุดคู่ (Gekko monarchus) (Schlegel, 1836)    - ตุ๊กแกอาจารย์วิโรจน์ (Gekko nutaphandi) Bauer, Sumontha & Pauwels, 2008    
*Gekko palawanensis Taylor, 1925    
*Gekko palmatus Boulenger, 1907    
*Gekko petricolus Taylor, 1962    
*Gekko porosus Taylor, 1922    
*Gekko reevesii (Gray, 1831)    
*Gekko romblon W. Brown & Alcala, 1978    
*Gekko rossi R. Brown, Oliveros, Siler & Diesmos, 2009    
*Gekko russelltraini Ngo, Bauer, Wood & Grismer, 2009    
*Gekko scabridus Liu & Zhou, 1982    
*Gekko scientiadventura Rösler, Ziegler, Vu, Herrmann & Böhme, 2004    
*Gekko shibatai Toda, Sengoku, Hikada & Ota, 2008    - ตุ๊กแกตาเขียว (Gekko siamensis) Grossmann & Ulber, 1990    
*Gekko similignum Smith, 1923    - ตุ๊กแกบ้านสีเทา (Gekko smithii) Gray, 1842    
*Gekko subpalmatus Günther, 1864    
*Gekko swinhonis Günther, 1864    
*Gekko taibaiensis Song, 1985    
*Gekko takouensis Ngo & Gamble, 2010    
*Gekko tawaensis Okada, 1956    
*Gekko taylori Ota & Nabhitabhata, 1991    
*Gekko verreauxi Tytler, 1865    
*Gekko vertebralis Toda, Sengoku, Hikada & Ota, 2008    
*Gekko vietnamensis Nguyen, 2010    
*Gekko vittatus Houttuyn, 1782 
*Gekko wenxianensis Zhou & Wang, 2008    
*Gekko yakuensis Matsui & Okada, 1968

**อ้างอิง**

**แหล่งข้อมูลอื่น**
หมวดหมู่:วงศ์จิ้งจกและตุ๊กแก
ฮายาเตะ พ่อบ้านสั่งได้

ฮายาเตะ พ่อบ้านสั่งได้ (ฮายาเตะ พ่อบ้านประจัญบาน ~พ่อบ้านรูปหล่อจะคอยดูแลเองครับ~) (旋風管家/Xuan Feng Guan Jia) เป็นละครแนวโรแมนติกคอมเมดี ที่อิงเนื้อหาจากการ์ตูนญี่ปุ่นเรื่อง ฮายาเตะ พ่อบ้านประจัญบาน ของ เค็นจิโร ฮะตะ ถ่ายทำและเขียนบทใหม่โดยประเทศไต้หวัน โดยมีการปรับเนื้อหาและตัวละครให้เหมาะสมกับการทำเป็นละคร มีการออกอากาศในประเทศไต้หวันและประเทศเกาหลี จากนั้นจึงออกอากาศที่ประเทศญี่ปุ่นในภายหลัง โดยใช้ชื่อตัวละครตามมังงะต้นฉบับของญี่ปุ่น

**เนื้อเรื่องย่อ**
หลิงฉีซา นักศึกษามหาวิทยาลัยวัย 21 ปี ได้ชื่อว่าเป็นเด็กส่งของที่รวดเร็วที่สุด แต่ถูกไล่ออกจากงานส่งของในวันคริสต์มาสอีฟเนื่องจากทำผิดพลาดขณะส่งงานชิ้นสำคัญ และงานพิเศษที่บาร์ของเขาก็ถูกไล่ออกเพราะเรื่องอายุไม่ถึงเกณฑ์ เมื่อเขากลับไปบ้านก็พบว่าพ่อแม่ของเขาเสียเงินไปกับการพนันจนหมด และเหลือเพียงลูกเหล็กจากร้านพนัน แถมยังทิ้งหนี้ที่ติดแก๊งมาเฟียไว้ให้ถึง 55,556,789 ดอลลาร์ไต้หวันเป็นของขวัญวันคริสต์มาสอีกด้วย 
ฉีซาได้หลบหนีออกมาและพยายามจะลักพาตัว ซันเฉียนยวน จื่อ เพื่อนำเงินมาใช้หนี้ แต่แผนการผิดพลาดเพราะเขาพูดชื่อตัวเองออกมา ความตั้งใจของฉีซาในครั้งนั้นทำให้จื่อเข้าใจผิดว่าฉีซาต้องการจะสารภาพรักกับตน ฉีซาได้นอนลงเพื่อรอที่จะหนาวตาย ทำให้เขาได้พบกับมาเรีย พี่เลี้ยงของจื่อ ฉีซาได้โกหกเธอว่าไม่รู้อะไรเลยเกี่ยวกับจื่อ แต่ความมุ่งมั่นของเขาก็ได้กลับมาเมื่อมาเรียมอบร่มให้กับเขา และฉีซาได้ช่วยเหลือจื่อจากการถูกลักพาตัวโดยกลุ่มคนที่ติดหนี้เช่นกัน หลังจากนั้น เขาได้ให้เธอช่วยหางานใหม่ให้เขา ซึ่งต่อมาทำให้เขาได้เป็นพ่อบ้านคนใหม่ของจื่อ ผู้ซึ่งทำหน้าที่ปกป้องเธอจากอันตรายต่างๆ 

**ตัวละคร**
เพิ่มเติม: ในฉบับละครโทรทัศน์นี้จะใช้ชื่อตัวละครเป็นภาษาจีน ยกเว้นการออกอากาศในญี่ปุ่นที่ใช้ชื่อตัวละครตามต้นฉบับ

**แหล่งข้อมูลอื่น**
  Official site date=2011-09-10  -  DATV "Hayate no Gotoku! ~ Binan shitsuji gao mamori shimasu ~ " official site date=2011-08-22  -  FTV "Hayate the Combat Butler" official site date=2012-12-23  -  GTV "Hayate the Combat Butler" official site date=2011-06-29  

**อ้างอิง**
หมวดหมู่:ละครโทรทัศน์ไต้หวัน
หมวดหมู่:ละครโทรทัศน์ไต้หวันในปี พ.ศ. 2554
เดดสเปซ (วิดีโอเกม)

เดดสเปซ (italic=yes) เป็นวิดีโอเกมแนวสยองขวัญเอาชีวิตรอด พัฒนาโดยอีเอเรดวูดชอร์ส และจำหน่ายโดยอิเล็กทรอนิก อาตส์ วางจำหน่ายในเดือนตุลาคม 2008 สำหรับไมโครซอฟท์ วินโดวส์ เพลย์สเตชัน 3 เอกซ์บอกซ์ 360 และยังเป็นเกมแรกในแฟรนไชส์ เดดสเปซ และได้รับแรงบันดาลใจจากผลงานสยองขวัญเรื่องอื่นๆ โดยเฉพาะ เรซิเดนต์อีวิล 4 และชุดเกม ไซเลนต์ฮิลล์
เดดสเปซ ถูกเซ็ดฉากอยู่บนยานอวกาศขุดที่ถูกบุกรุกโดยสัตว์ประหลาดที่เรียกว่า Necromorphs ซึ่งผู้เล่นจะได้สวมบทวิศวกรนามไอแซค คลากส์ จากมุมมองของบุคคลที่สาม ขณะที่เขาสำรวจยานอวกาศ ต่อสู้กับ Necromorphs และต่อสู้กับโรคจิตที่เพิ่มมากขึ้น ผู้เล่นจะได้สำรวจพื้นที่บนสถานีผ่านการเล่าเรื่องตามบท ไขปริศนา พร้อมทั้งค้นหากระสุนและอุปกรณ์เพื่อเอาชีวิตรอด
ตัวเกมเปิดตัวในต้นปี 2006 และเหมาะสมกับลำดับความสำคัญของอิเล็กทรอนิก อาตส์ ในการสร้างทรัพย์สินทางปัญญาใหม่ ตัวเกมรุ่นต้นแบบได้ถูกพัฒนาบนเครื่องเอกซ์บอกซ์รุ่นดั้งเดิมและใช้เวลา 18 เดือนในการพัฒนา ทีมงานมุ่งเป้าไปที่ความสมจริงและนวัตกรรมในการออกแบบ ในการไล่ตามเป้าหมายเหล่านี้ ทีมงานได้ลบจุดสปอว์นของศัตรูและตัดทอนรายละเอียดของระบบแสดงค่าเพื่อประโยชน์ในการนำเสนอข้อมูลในโลก การออกแบบเสียงที่สมจริงและน่าสะพรึงกลัวเป็นสิ่งสำคัญอันดับแรกในระหว่างการพัฒนา และบทเพลงของ Jason Graves ได้รับการกล่าวขานจากนักวิจารณ์ว่าสามารถปลุกให้เกิดความตึงเครียดและความไม่สบายใจได้สำเร็จ
เดดสเปซ เปิดตัวด้วยยอดขายที่ต่ำ แต่ในที่สุดก็สามารถขายได้กว่าหลายล้านชุดทั่วโลก ตัวเกมได้รับเสียงวิจารณ์แง่บวกเป็นอย่างยิ่งจากนักวิจารณ์ นักวิจารณ์ต่างชื่นชมบรรยากาศ รูปแบบการเล่น และการออกแบบเสียง อีกทั้งตัวเกมยังได้รับรางวัลและได้รับการเสนอชื่อเข้าชิงรางวัลอุตสาหกรรมหลายรางวัล และได้รับการจัดอันดับโดยนักข่าวว่าเป็นหนึ่งในวิดีโอเกมที่ยิ่งใหญ่ที่สุดที่เคยมีมา ตัวเกมยังมีภาคต่อถึงสองภาค (วางจำหน่ายในปี 2011 และ 2013) รวมถึงยังมีภาคแยก และสื่อที่เกี่ยวข้องอื่น ๆ รวมถึงหนังสือการ์ตูนภาคก่อนและภาพยนตร์แอนิเมชั่น และมีฉบับรีเมคซึ่งพัฒนาโดย EA Motive Studios โดยวางจำหน่ายในเดือนมกราคม 2023

**อ้างอิง**

**แหล่งข้อมูลอื่น**
  Official Dead Space website-  No Known Survivors, a Dead Space promotional site by EA
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เดดสเปซ (ชุดเกม)
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมด้วยกราฟิกส์สามมิติ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีปฏิปักษ์หญิง
วิกิพีเดีย:เสนอบทความคุณภาพ/เหยี่ยวออสเปร

=== เหยี่ยวออสเปร**
เหยี่ยวออสเปร ถูกเสนอเมื่อ 7 กรกฎาคม พ.ศ. 2554 และจะได้รับการพิจารณาภายในวันที่ 21 กรกฎาคม พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 4 สิงหาคม พ.ศ. 2554
 เสนอชื่อโดย Chale yan
สนับสนุน 
# สนับสนุน --Sry85 12:07, 15 กรกฎาคม 2554 (ICT)
# สนับสนุน --Tinuviel | พูดคุย 100px 22:50, 22 กรกฎาคม 2554 (ICT)
คัดค้าน
#
#
เสนอแนะการปรับปรุง
#ในส่วนของวิกิพจนานุกรมยังไม่มีข้อมูลครับ ถ้าไม่มี เอา  ออกไปก่อนก็ดีครับ หรือถ้ามีแล้วก็ใส่ใหม่ ครับ --B20180 09:42, 8 กรกฎาคม 2554 (ICT)
#*แก้ไขแล้วครับ--Chale yan 10:54, 8 กรกฎาคม 2554 (ICT)
รามาวดี นาคฉัตรีย์

รามาวดี นาคฉัตรีย์ (สกุลเดิม: สิริสุขะ; เกิด 8 สิงหาคม พ.ศ. 2521) ชื่อเล่น ปูเป้ เป็นนักแสดงและพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

**ประวัติ**
รามาวดี นาคฉัตรีย์ (สกุลเดิม สิริสุขะ) เกิดเมื่อวันที่ 8 สิงหาคม 2521 ที่อำเภอปัว จังหวัดน่าน เป็นบุตรสาวคนกลางของ พลโทยุทธนา สิริสุขะ และ นิรมิต สิริสุขะ (มหาวงศนันท์) มีพี่ชาย 1 คน คือ พันตำรวจเอกทรงโปรด สิริสุขะ และน้องสาว 1 คน คือ เชอร์รี่ เข็มอัปสร สิริสุขะ จบการศึกษาระดับประถมจากโรงเรียนราชานุบาล จ.น่าน, มัธยมต้นจากโรงเรียนอุดมศึกษา, ระดับมัธยมปลายจากโรงเรียนบดินทรเดชา (สิงห์ สิงหเสนี) และระดับปริญญาตรีคณะมนุษยศาสตร์ เอกการท่องเที่ยวและการโรงแรม มหาวิทยาลัยกรุงเทพ ตามลำดับ เข้าสู่วงการจากการคว้าตำแหน่งสาวแพรว ปี 1996 (2539) ต่อมายุวดี ไทยหิรัญ ได้ชักชวนเข้าสู่วงการละครทางช่อง 3
ด้านชีวิตส่วนตัว สมรสแล้วกับ วรวีร์ นาคฉัตรีย์ บุตรชายของนายปริญญา นาคฉัตรีย์ มีบุตรชายและบุตรสาวอย่างละ 1 คน
รามาวดี สืบเชื้อสายมาจากเจ้านายฝ่ายเหนือ เนื่องจากมารดา คือ เจ้านิรมิต เป็นธิดาของเจ้าคำนพ มหาวงศนันท์ และเจ้าบุญตุ้ม มหาวงศนันท์ (นามสกุลเดิม คือ ณ น่าน) บิดาของเจ้าบุญตุ้ม คือ เจ้าราชวงศ์ (สิทธิสาร ณ น่าน) ซึ่งเป็นโอรสในเจ้าอนันตวรฤทธิเดช เจ้าผู้ครองนครน่านองค์ที่ 62 และเป็นเจ้าอุปราชของพระเจ้าสุริยพงษ์ผริตเดช ส่วนเจ้าคำนพเป็นบุตรของเจ้ายศ เจ้ายศเป็นโอรสในเจ้าหลวงมหาวงค์ เจ้าผู้ครองนครน่านองค์ที่ 61

**ผลงานละคร**

**ซีรีส์**

**ผลงานพิธีกร**
 ม.มัมมากกว่าแม่

**ผลงานภาพยนตร์**
ภาพยนตร์​  คืนยุติธรรม​ (2563)

**ผลงานอื่น ๆ**
 สาวแพรวปี 1996​ (2539)
*มิวสิควิดีโอ​ เพลง​ สองกายหัวใจเดียว​​ ของ​ ธนพร​ แวกประยูร
*โฆษณา​ โยเกิร์ตแอคทีเวีย (2551)

**ลำดับสาแหรก**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:สกุล ณ น่าน
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
หมวดหมู่:ผู้มีเชื้อสายเจ้านายฝ่ายเหนือ
สถานีย่อย:ปราสาทขอม/ทำความเข้าใจ

ปราสาทขอม เป็นศาสนสถานในศาสนาพราหมณ์  ที่สร้างขึ้นโดยอาณาจักรเขมร ตั้งแต่พุทธศตวรรษที่ 12 ในสมัยพระเจ้าชัยวรมันที่ 2 เป็นต้นมา   พบมากในประเทศกัมพูชา และในเขตอีสานใต้ของประเทศไทย  
ปราสาทขอมก่อสร้างด้วยวัสดุอิฐ ศิลาทราย และศิลาแลง  ในศิลปะเขมร
จากหลักฐานทางโบราณคดีทำให้ทราบว่าชนชาติขอมเริ่มรวมตัวเป็นอาณาจักรหรือรัฐ มาตั้งแต่พุทธศตวรรษที่ 6 โดยพัฒนามาจากเมืองท่าที่ติดต่อค้าขายกับอินเดีย  มีความเจริญภายใต้พื้นฐานของอารยธรรมอินเดีย ใช้ชื่อว่า  อาณาจักรฟูนัน  มีอาณาบริเวณครอบคลุมพื้นที่ลุ่มแม่น้ำโขง (เวียดนามตอนใต้) และแม่น้ำโขงตอนใต้ (กัมพูชา)  จนถึงบางส่วนในบริเวณของภาคอีสานตอนใต้ของประเทศไทย  โดยมีเมืองออกแก้ว (ตะวันออกเฉียงใต้ของเวียดนาม) เป็นเมืองท่าในการติดต่อค้าขาย  และมีราชธานีนามว่า“วยาธปุระ” ใกล้เขาบาพนมในประเทศกัมพูชา  

อาณาจักรฟูนันมีการติดต่อค้าขายกับต่างประเทศทั้งกับอินเดียและจีน  หลักฐานทางโบราณคดีเกี่ยวกับอาณาจักรนี้ยังดูรางเลือนหาข้อสรุปไม่ได้แน่ชัดนัก  ทราบแต่เพียงว่ากษัตริย์องค์สุดท้ายคือ รุทรวรมัน  และนับถือศาสนาพราหมณ์ที่ได้รับมาจากอินเดียเป็นหลัก 

พุทธศตวรรษที่ 12  อาณาจักรเจนฬา ซึ่งแต่เดิมเป็นรัฐหนึ่งของอาณาจักรฟูนัน  มีอาณาบริเวณตั้งแต่เมืองจำปาศักดิ์-ภูเขาวัดภู  และในปัจจุบันคือบริเวณทางตอนใต้ของประเทศลาวและทางภาคเหนือของประเทศเขมร  และราชธานีของอาณาจักรเจนฬาคือ เมือง “เศรษฐปุระ”  อาณาจักรเจนฬามีพื้นฐานอารยธรรมสืบต่อมาจากอาณาจักรฟูนันรวมทั้งการนับถือศาสนาพราหมณ์ด้วย

พระเจ้าภววรมัน  ปฐมกษัตริย์ของเจนฬาได้ยึดวยาธปุระจากรุทรวรมัน  ต่อมาพระอนุชาของภววรมันคือ พระเจ้ามเหนทรวรมันที่ 1 ได้เข้ายึดฟูนันและปราบปรามได้  ทำให้อาณาจักรเจนฬาได้ขยายอาณาเขตออกไปอย่างกว้างขวางยิ่งกว่าเดิม

จนล่วงพุทธศตวรรษที่ 13  อาณาจักรเจนฬาได้ถูกกษัตริย์ชวาจากราชวงศ์ไศเลนทร์แห่งอาณาจักรชวาภาคกลางรุกราน จึงทำให้เจนฬาแตกออกเป็น ๒ ส่วนคือ  เจนฬาบก และ เจนฬาน้ำ  ส่วนของเจนฬาน้ำนั้นถูกชวายึดครองได้  นอกจากนี้อาณาจักรชวายังได้นำตัวรัชทายาทคือ  เจ้าชายชัยวรมันที่ 2 ไปเป็นตัวประกันที่อาณาจักรชวาอีกด้วย ซึ่งเป็นระบบที่เรียกว่าตัวจำนำเพื่อรับรองความจงรักภักดีของอาณาจักรขอม

ต่อมาในปี พ.ศ. 1350 ชัยวรมันที่ 2 ได้ยกทัพขึ้นมาประกาศเอกราชจากอาณาจักรชวา  และยังรวมอาณาจักรเจนฬาบกเจนฬาน้ำที่แตกแยกเข้าด้วยกัน สร้างความเป็นปึกแผ่นให้กับอาณาจักรขอมใหม่  และขนานนามใหม่ว่า เมืองกัมโพชน์ตะวันออก  โดยแยกตัวมาจากอาณาจักรลโวทย หรือละโว้ หรือปัจจุบันเรียกว่า ลพบุรี    ซึ่งมีกัมโพชน์อยู่แล้ว 

พระเจ้าชัยวรมันที่ 2  ทรงเลือกตั้งราชธานีของเมืองกัมโพชน์ในบริเวณทางเหนือของทะเลสาบเขมร  พระองค์ทรงขยายพระราชอำนาจขยายเข้าไปถึงบริเวณลุ่มแม่น้ำ  บริเวณอีสานใต้ของประเทศไทยด้วย
สถานีย่อย:ปราสาทขอม/บทความ

ปราสาทพนมรุ้ง เมื่อมองจากทางขึ้นด้านหน้า
อุทยานประวัติศาสตร์พนมรุ้ง หรือ ปราสาทหินพนมรุ้ง ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอเฉลิมพระเกียรติ ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร ประกอบไปด้วยโบราณสถานสำคัญ ซึ่งตั้งอยู่บนยอดภูเขาไฟที่ดับสนิทแล้ว สูงประมาณ 200 เมตรจากพื้นราบ (ประมาณ 350 เมตรจากระดับน้ำทะเลปานกลาง) คำว่า พนมรุ้ง นั้น มาจากภาษาเขมร คำว่า วนํรุง แปลว่า ภูเขาใหญ่
ปราสาทหินพนมรุ้งเป็นเทวสถานในศาสนาฮินดู ลัทธิไศวนิกาย มีการบูรณะก่อสร้างต่อเนื่องกันมาหลายสมัย ตั้งแต่ประมาณพุทธศตวรรษที่ 15 ถึงพุทธศตวรรษที่ 17 และในพุทธศตวรรษที่ 18 พระเจ้าชัยวรมันที่ 7 แห่งอาณาจักรขอมได้หันมานับถือพุทธศาสนาลัทธิมหายาน เทวสถานแห่งนี้จึงได้รับการดัดแปลงเป็นศาสนสถานในพุทธศาสนา   ในช่วงแรกปราสาทหินพนมรุ้ง สร้างขึ้นจากหินทรายสีชมพู ตั้งอยู่บนยอดเขาพนมรุ้งสูง 1,320 ฟุตจากระดับน้ำทะเล ชื่อพนมรุ้งแปลว่าภูเขาใหญ่ สันนิษฐานว่าสร้างขึ้นในพุทธศตวรรษที่ 15-18 
จารึกต่าง ๆ ที่นักวิชาการได้อ่านและแปลพอจะสรุปได้ว่า พระเจ้าราเชนทรวรมันที่ 3 กษัตริย์แห่งเมืองพระนคร (พ.ศ. 1487-1511) ได้สถาปนาเทวาลัยถวายพระอิศวรที่เขาพนมรุ้ง ซึ่งในสมัยแรก ๆ คงยังไม่ใหญ่โตนัก ต่อมาพระเจ้าชัยวรมันที่ 5 (พ.ศ. 1511-1544) ได้ทรงอุทิศที่ดินและข้าทาสถวายแด่เทวสถานพนมรุ้ง ในสมัยพุทธศตวรรษที่ 17 นเรนทราทิตย์ เจ้านายแห่งราชวงศ์มหิทรปุระที่ปกครองดินแดนแถบนี้ (ซึ่งเป็นต้นตระกูลของพระเจ้าสุริยวรมันที่ 2 ผู้สร้างนครวัด) ได้สร้างปราสาทแห่งนี้ขึ้นและได้ทรงบำเพ็ญพรตเป็นโยคี ณ ปราสาทพนมรุ้ง
อ่านต่อ...
บทความก่อนหน้านี้: -
ดูส่วนนี้
สถานีย่อย:ปราสาทขอม/พัฒนาบทความ

* บทความที่อยากให้มี ปราสาทพิมานอากาศ • ปราสาทพนมบาแค็ง • ปราสาทกระวาน • ปราสาทแปรรูป • ปรางค์พรหมทัต • ปราสาทจอมพระ • ปราสาทเปือยน้อย • ปราสาทเมืองแขก • ปราสาทโต๊ะโม๊ะ • ปราสาทวัดอุโมงค์ ...- บทความที่ต้องการสมบูรณ์ ปราสาทหินวัดพู • ปราสาทหินพนมวัน • ปราสาทบ้านพลวง ...
พระยาเพชรกำแหงสงคราม (ซุ่ย ซุ่ยยัง)

พระยาเพชรกำแหงสงคราม (ซุ่ย ซุ่ยยัง) อดีตเจ้าเมืองชุมพร เป็นบุตร นายถิ่น น่าจะเป็นคนเดียวกับ พระยาเพชรกำแหงสงคราม (ถิ่น) เจ้าเมืองชุมพร และนางไผ่ยา (น้อย) และเป็นพ่อตาของ พระศรีราชสงคราม (ปาน ศรียาภัย) รองเจ้าเมืองไชยา (ฝ่ายทหาร) หรือ ปลัดเมืองไชยา ซึ่งเป็นบิดาของ พระยาวจีสัตยารักษ์ (ขำ ศรียาภัย) ผู้กำกับการถือน้ำพิพัฒน์สัตยา

**ประวัติ**
พระยาเพชรกำแหงสงคราม (ซุ่ย ซุ่ยยัง) หรือ พระยาตับเหล็ก  อดีตเจ้าเมืองชุพร และ แม่ทัพเรือ  และเป็นบิดาของ พระยาเพชรกำแหงสงคราม (ยัง ซุ่ยยัง) อดีตเจ้าเมืองชุมพร ในแผ่นดินพระบาทสมเด็จพระจุลจอมเกล้าเจ้าอยู่หัว รัชกาลที่ 5

**ผลงาน**
 พ.ศ. 2363 ชนะศึกพม่าที่ยกทัพมาตีเมืองชุมพร ณ บริเวณที่ตั้งวัดชุมพรรังสรรค์  หรือ วัดเหนือ ปัจจุบัน ในสมัยนั้นใช้เป็นป่าช้า(ฝังศพ และเผาศพ)- พ.ศ. 2367 (นับแบบเดิม พ.ศ. 2366) เป็นแม่ทัพเรือ ยกกองทัพเรือ เป็นเรือรบใหญ่ 9 ลำ และเรือกรรเชียง 60-80 ฝีพาย จำนวนหนึ่ง ไปตีเมืองมะริด แพ้อังกฤษ ทหารถูกจับ 155 คน  พร้อมเรือกรรเชียง 2 ลำ พระเทพไชยบุรินทร์ (ขุนทอง) เป็นนายกองถูกจับด้วย
ส่วนเจ้าพระยามหาโยธา (ทอเรียะ คชเสนี) เป็นแม่ทัพหน้า และ พระยาสุรเสนา เป็นแม่ทัพหนุน ยกทัพไปทางด่านเจดีย์สามองค์ ทั้ง 3 กองทัพเพื่อไปช่วยอังกฤษรบพม่า- พ.ศ. 2367พระยาเพชรกำแหงสงคราม (ซุ่ย ซุ่ยยัง) ถูกจองจำจนสิ้นชีวิต ในแผ่นดิน พระบาทสมเด็จพระนั่งเกล้าเจ้าอยู่หัว รัชกาลที่ 3 ตามคำร้องของอังฤษ

**เครื่องราชอิสริยาภรณ์**

พ.ศ. 2353 ได้รับพระราชทาน "พานทอง" จากพระบาทสมเด็จพระพุทธเลิศหล้านภาลัย รัชกาลที่ ๒

**อนิจกรรม**

ถึงแก่อนิจกรรม เมื่อ ปี พ.ศ. 2375 ณ กรุงเทพมหานคร

**อ้างอิง**

**แหล่งข้อมูล**
 เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน เจ้าพระยายมราช (ครุฑ บ่วงราบ)- สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ. ไทยรบพม่า.- จดหมายเหตุหลวงอุดมสมบัติ (จัน)

**แหล่งข้อมูลอื่น**
  เว็บไซต์อย่างเป็นทางการของจังหวัด-  เว็บไซต์ข้อมูลเมืองชุมพร-  ประวัติปรมาจารย์เขตร ศรียาภัย date=2016-03-04 -  ชีวิตที่พอเพียง : ๕๖๒. ประวัติศาสตร์บอกเล่าชาวชุมพร date=2010-03-24 -  พัฒนาการทางประวัติศาสตร์เมืองชุมพร date=2012-06-03  -  พระยาเพชรกำแหงสงคราม (ซุ่ย) date=2012-11-11 
หมวดหมู่:เจ้าผู้ครองนครชุมพร
หมวดหมู่:ชาวไทยเชื้อสายจาม
หมวดหมู่:บุคคลจากจังหวัดชุมพร‎‎
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ
แม่แบบ:ตารางผลการเลือกตั้ง/doc

== Usage**
This template marks the beginning of a table and defines borders, margins, background colours, and text alignment within the table. (Default alignment is "right", others must be specified.) Table rows and cells are written as usual, and the table is closed with ""
For example, to have a table as shown below, include the code shown to the right:
Summary of Martian election results, 2020
Parties
Votes
%
+/-
Seats
+/-
The red party
6042
45.40
-4.41
23
-2
The green party
5678
42.67
+1.23
21
0
Free Mars
345
2.59
+2.59
1
+1
None of the above (unfilled seats)
1242
9.33
+.59
5
+1
Total
13307
100%
50

**Options**
Instead of  you can use 
To add , use . If you use this, you will need to edit your table to have  as the row separator for the total row. Sorted tables do not currently work with tables using colspan. See Help:Sorting for more information about sorting.
To align the table on the right side of the page, use .
To suppress the editlink, use .
bg:Шаблон:Избори-таблица
ja:Template:Electiontable
mk:Шаблон:Избори-таблица
pt:Predefinição:Eleição tabela
uk:Шаблон:electiontable
แม่แบบ:ผลการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

ผลการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
450px
450px
พรรค
แบ่งเขต
บัญชีรายชื่อ
ที่นั่งรวม
+/-
คะแนนเสียง
%
ที่นั่ง
คะแนนเสียง
%
ที่นั่ง
เพื่อไทย


204
15,752,470
48.41
61
265
32
ประชาธิปัตย์


115
11,435,640
35.15
44
159
6
ภูมิใจไทย


29
1,281,652
3.94
5
34
พรรคใหม่
ชาติไทยพัฒนา


15
906,656
2.79
4
19
18
ชาติพัฒนาเพื่อแผ่นดิน


5
495,762
1.52
2
7
26
พลังชล


6
178,042
0.55
1
7
พรรคใหม่
รักประเทศไทย
ไม่ส่งผู้สมัคร
998,668
3.07
4
4
พรรคใหม่
มาตุภูมิ


1
251,674
0.77
1
2
พรรคใหม่
รักษ์สันติ


0
284,100
0.87
1
1
พรรคใหม่
มหาชน
ไม่ส่งผู้สมัคร
133,752
0.41
1
1
1
ประชาธิปไตยใหม่


0
125,753
0.39
1
1
พรรคใหม่
อื่น ๆ


–
691,058
2.13
–
–
–
คะแนนสมบูรณ์
33,180,116
100.00
375
32,535,227
100.00
125
500
–
ไม่ประสงค์ลงคะแนน
1,419,148
4.03%
958,213
2.72%
คะแนนเสีย
2,040,261
5.79
1,726,768
4.90
จำนวนผู้มาใช้สิทธิ์เลือกตั้ง
35,220,377
75.03
35,220,208
75.03
จำนวนผู้มีสิทธิ์เลือกตั้ง
46,939,549
100.00
46,939,549
100.00
ที่มา:  สำนักงานคณะกรรมการการเลือกตั้ง
อัศวินแห่งพระคริสต์ (โปรตุเกส)

คณะทหารแห่งพระคริสต์ (Ordem Militar de Cristo) หรือชื่อเดิมว่า ราชคณะอัศวินแห่งพระเยซูคริสตเจ้าของพวกเรา (Real Ordem dos Cavaleiros de Nosso Senhor Jesus Cristo) สืบทอดมาจากอัศวินเทมพลาร์ในประเทศโปรตุเกส หลังการปราบปรามเทมพลาร์ในปี ค.ศ. 1312 ภาคีก่อตั้งขึ้นในปี ค.ศ. 1319
ภายใต้การอิทธิพลของพระเจ้าฟิลิปที่ 4 แห่งฝรั่งเศส สมเด็จพระสันตะปาปาคลีเมนต์ที่ 5 ได้สั่งทำลายล้างภาคีเทมพลาร์ตลอดทั้งฝรั่งเศสและยุโรปส่วนใหญ่ในฐานะพวกนอกรีต แต่พระเจ้าเดนิสแห่งโปรตุเกสพบว่าทรัพย์สินของคณะทั่วไปควรยังคงอยู่กับคณะแทนที่จะถูกยึดไปโดยกษัตริย์ จึงได้เปลี่ยนเทมพลาร์แห่งโตมาร์ (Tomar) เป็นคณะแห่งพระคริสต์ ความช่วยเหลือส่วนใหญ่ของคณะอยู่ในช่วงระหว่างการพิชิตดินแดนคืน และในการบูรณะโปรตุเกสหลังสงคราม พระเจ้าเดนิสได้เจรจาต่อรองกับสมเด็จพระสันตะปาปาจอห์นที่ 22 ผู้สืบทอดตำแหน่งจากสมเด็จพระสันตะปาปาเคลเมนต์ เรื่องการยอมรับคณะใหม่และสิทธิที่จะสืบทอดทรัพย์สินและที่ดิน

**บรรณานุกรม**
 GUIMARÃES, J. Vieira, A Ordem de Cristo, Lisboa, I.N., 1936
หมวดหมู่:คณะอัศวินคาทอลิก
แม่แบบ:เหตุการณ์ปัจจุบัน/2554 กรกฎาคม 8

* แอนดี คูลสัน อดีตบรรณาธิการนิวส์ออฟเดอะเวิลด์ (News of the World) ถูกจับกุมไว้สอบปากคำเนื่องจากถูกกล่าวหาว่ามีส่วนเกี่ยวข้องกับเรื่องอื้อฉาวการดักฟังโทรศัพท์  (The Guardian),  (Sky News)- ศาสตราจารย์นายแพทย์เสม พริ้งพวงแก้ว อดีตรัฐมนตรีว่าการกระทรวงสาธารณสุข ถึงแก่อสัญกรรมด้วยโรคชรา เมื่อเวลา 04:50 นาฬิกา สิริอายุได้ 100 ปี  (ไทยรัฐ)  (ข่าวสด)
*นางเบ็ตตี้ ฟอร์ด ภริยาหม้ายของอดีตประธานาธิบดีเจอรัลด์ ฟอร์ดของสหรัฐฯ ถึงแก่กรรมขณะมีอายุได้ 93 ปี  (ประชาชาติธุรกิจ)
}
กลุ่มอาการไอเซนเมนเกอร์

กลุ่มอาการไอเซนเมนเกอร์ (Eisenmenger's syndrome) คือภาวะซึ่งเกิดจากการที่ภาวะทางเชื่อมจากซ้ายไปขวาที่เกิดจากโรคหัวใจพิการแต่กำเนิดทำให้เกิดการไหลของเลือดไปยังหลอดเลือดของปอดมากจนทำให้มีความดันหลอดเลือดพัลโมนารีสูง ซึ่งทำให้มีความดันของเลือดในฝั่งขวาของหัวใจมากขึ้น จนทำให้การไหลของเลือดผ่านทางเชื่อมนั้นเปลี่ยนไปกลายเป็นทางเชื่อมจากขวาไปซ้าย โรคหัวใจพิการแต่กำเนิดชนิดเขียวที่พบบ่อยที่สุดในผู้ใหญ่คือภาวะไอเซนเมนเกอร์และเตตราโลจีออฟฟาลโลต์ คำว่ากลุ่มอาการไอเซนเมนเกอร์นี้ใช้ในความหมายที่ต้องประกอบด้วยความผิดปกติทั้งระบบไหลเวียนพัลโมนารีและระบบไหลเวียนทั่วร่าง โดยต้องมีโรคหลอดเลือดพัลโมนารีและมีภาวะเขียวด้วย
หมวดหมู่:หทัยวิทยา
กลุ่มอาการเอ็ดเวิร์ด

กลุ่มอาการเอ็ดเวิร์ด (Edwards syndrome) เป็นกลุ่มอาการทางร่างกายของมนุษย์ที่เกิดมาจากความผิดปกติของออโทโซมโดยคู่ที่ 18 เกินมา 1 โครโมโซม  ลักษณะที่ปรากฏมากในกลุ่มอาการเอ็ดเวิร์ดนี้คือ หน้าผากแบน ศีรษะเล็ก หัวใจและปอดพิการ บางรายมีอาการปัญญาอ่อน ส่วนมากจะเสียชีวิตก่อนอายุครบ 1 ปี
กลุ่มอาการเอ็ดเวิร์ดหรือแฝดสามของโครโมโซมคู่ที่ 18 เป็นโรคทางพันธุกรรมอย่างหนึ่งเกิดจากการที่ผู้ป่วยมีชุดของโครโมโซมคู่ที่ 18 อยู่สามชุดแทนที่จะเป็นสองชุดตามปกติ ผลจะเกิดกับหลาย ๆ ส่วนของร่างกาย ทารกจะเกิดมามีน้ำหนักน้อย และมีโรคหัวใจได้ ลักษณะอื่น ๆ เช่น ศีรษะเล็ก คางเล็ก นิ้วมือกำแน่นมีนิ้วเกยกัน และมีสติปัญญาเสื่อมถอยอย่างรุนแรง
ผู้ป่วยโรคนี้ส่วนใหญ่เกิดความผิดปกติในขั้นตอนการสร้างเซลล์สืบพันธุ์ (ตั้งแต่ในตัวบิดาหรือมารดา) หรือตั้งแต่ช่วงแรกของการเจริญ (ในครรภ์) โอกาสการเกิดโรคนี้เพิ่มขึ้นตามอายุของมารดา บางครั้งอาจเกิดจากการถ่ายทอดโครโมโซมผิดปกติจากมารดาหรือบิดาฝ่ายใดฝ่ายหนึ่งโดยตรงได้แต่พบน้อยมาก บางครั้งผู้ป่วยจะมีเซลล์ที่มีโครโมโซมผิดปกติแค่บางส่วนจากทั้งหมด เรียกว่าโมเซอิก ผู้ป่วยกลุ่มนี้จะมีอาการรุนแรงไม่มากเท่าผู้ป่วยแบบปกติ การตรวจอัลตราซาวนด์หญิงตั้งครรภ์อาจทำให้แพทย์สงสัยภาวะนี้ได้ ซึ่งต้องอาศัยการตรวจยืนยันโดยการตรวจวินิจฉัยพันธุกรรมทารกก่อนคลอด เช่น การเจาะน้ำคร่ำ
ยังไม่มีวิธีรักษาโรคนี้ให้หายกลับเป็นปกติ แพทย์สามารถรักษาด้วยการรักษาแบบประคับประคองอาการเท่านั้น หากคู่สมรสใดมีบุตรเป็นโรคนี้แล้วจะมีโอกาสมีบุตรคนถัดไปเป็นโรคนี้ได้อีกประมาณร้อยละ 1 ถือเป็นโรคโครโมโซมผิดปกติที่พบบ่อยเป็นอันดับสอง รองจากกลุ่มอาการดาวน์
โรคนี้พบได้บ่อยพอสมควร โดยมีอุบัติการณ์อยู่ที่ประมาณ 1 ใน 5000 การเกิดมีชีพ งานวิจัยบางชิ้นพบว่าผู้ป่วยที่รอดชีวิตจะเป็นเพศหญิงมากกว่าเพศชาย ผู้ป่วยส่วนใหญ่เสียชีวิตตั้งแต่ในครรภ์ โอกาสรอดชีวิตนานกว่า 1 ปี มีน้อย อยู่ที่ประมาณ 5-25% โรคนี้ตั้งชื่อตาม John Hilton Edwards ซึ่งได้บรรยายกลุ่มอาการนี้ไว้เป็นครั้งแรกเมื่อปี 1960

**อ้างอิง**

**แหล่งข้อมูลอื่น**
  SOFT USA Support Organization For Trisomy 18, 13, and Related Disorders-  SOFT UK Support Organisation for trisomy 13/18 and related disorders-  Trisomy 18 Foundation, Inc.-  Trisomy 18 Support Program-  The Chromosome 18 Registry & Research Society-  Perinatal Hospice Care - Preparing for birth and death" date=2007-11-02 - Humpath  #5389 date=2008-08-01 
หมวดหมู่:ความผิดปกติของโครโมโซม
หมวดหมู่:กลุ่มอาการ
สตาร์ วอร์ส: ไนทส์ออฟดิโอลด์รีพับลิค (หนังสือการ์ตูน)

ภาพปกหนังสือการ์ตูนฉบับที่ 1
สตาร์ วอร์ส: ไนทส์ออฟดิโอลด์รีพับลิค (Star Wars: Knights of the Old Republic, KotOR) เป็นหนังสือการ์ตูนชุดจัดพิมพ์โดยสำนักพิมพ์ดาร์คฮอร์ส ฉบับแรกวางจำหน่ายเมื่อ 25 มกราคม ค.ศ. 2006 และตีพิมพ์ต่อเนื่องเป็นรายเดือน เขียนเรื่องโดยผู้เขียนคนเดียวคือ John Jackson Miller
KotOR ดำเนินเรื่องในจักรวาลสตาร์ วอร์ส ยุคสาธารณรัฐเก่า ดำเนินเรื่องหลังจากเหตุการณ์ในหนังสือการ์ตูนชุด Tales of the Jedi และเกม Star Wars: Knights of the Old Republic และ Knights of the Old Republic II: The Sith Lords อยู่ในช่วงเหตุการณ์สงครามแมนดาลอเรียน เล่าเรื่องราวเกี่ยวกับพาดาวันคนหนึ่งชื่อเซย์น คาร์ริก ซึ่งรอดชีวิตและถูกจัดฉากให้เป็นผู้ต้องหาในเหตุการณ์การสังหารหมู่พาดาวันบนทาริส จนต้องหลบหนีจากนิกายเจได ได้เพื่อนใหม่ที่ไม่คาดฝัน ต้องต่อสู้เพื่อยืนยันความบริสุทธิ์ และได้ทราบถึงองค์กรลับของเจได เมื่อพยายามเปิดเผยเรื่องราวเกี่ยวกับองค์กรลับนี้ก็ต้องพบกับเหตุการณ์ไม่คาดคิด ที่จะเปลี่ยนชะตาของนิกายเจไดไปตลอดกาล
หนังสือการ์ตูนชุดนี้ตีพิมพ์ต่อเนื่อง 50 ตอน ก่อนจะอวสานลงในวันที่ 17 กุมภาพันธ์ ค.ศ. 2010 มกราคม 2555 สำนักพิมพ์ Dark Horse เริ่มวางแผงหนังสือการ์ตูนชุด Star Wars: Knights of the Old Republic--War เล่มแรกจาก 4 เล่ม ดำเนินเรื่องต่อจาก KOTOR

**ฉบับรวมเล่ม**

**ตัวละคร**
 เซย์น คาร์ริก (Zayne Carrick)  : เป็นตัวละครในเรื่องแต่งชุดสตาร์ วอร์ส มีบทบาทเป็นตัวละครเอกในหนังสือการ์ตูนชุด Star Wars: Knights of the Old Republic
เซย์น คาร์ริกเป็นพาดาวันเจไดมนุษย์ในช่วงสงครามแมนดาลอเรียน ถือกำเนิดในครอบครัวนายธนาคารและชาวสวน เซย์นเกือบไม่ได้รับคัดเลือกเข้าสู่นิกายเจไดเนื่องจากความมีสัมผัสแห่งพลังในระดับต่ำสุด แต่ก็ได้รับการฝึกในช่วงที่เป็นยังลิงบนค่ายฝึกเจไดบนแดนทูอีน ต่อมาได้เข้าเป็นพาดาวันต่ออาจารย์เจไดลูเซียน เดรย์ ซึ่งเป็นสมาชิกของกลุ่มเจไดลับที่ตั้งขึ้นเพื่อหยุดยั้งการกลับมาของซิธในทุกวิถีทาง
ในขณะที่ได้รับการฝึกบนนครพิภพทาริสภายใต้การดูแลของลูเซียนและอาจารย์เจไดอีกสี่ท่าน เซย์นไม่เคยคิดที่จะฝึกฝนให้ตัวเองเก่งกาจขึ้น เขาขาดความมั่นใจในความสามารถของตัวเอง ปฏิบัติงานในฐานะอนาคตเจไดได้อย่างไม่น่าพึงพอใจ และถูกปฏิบัติคล้ายจะเป็นตัวตลก ไม่แม้แต่จะถูกคาดหวังว่าจะได้เป็นอัศวิน แต่เซย์นก็ยังไปร่วมพิธีแต่งตั้งอัศวิน แม้จะไปสายและพบว่าเพื่อนพาดาวันของเขานั้นถูกอาจารย์ของตัวเองฆ่าหมดสิ้น
ต่อมาเซย์นพบว่าอาจารย์ของเขาได้เห็นภาพนิมิตที่ระบุว่าพาดาวันคนหนึ่งจะเป็นภัยคุกคามนิกายเจไดและสาธารณรัฐกาแลกติก ในฐานะพาดาวันคนเดียวที่รอดชีวิตและยังถูกเหล่าอาจารย์เจไดมองเป็นศัตรู เซย์นเข้าเป็นพวกกับมาร์น เฮียโรกริฟ พ่อค้าตลาดมืดแห่งทาริสที่เซย์นเคยตามล่าอยู่ก่อนหน้านี้ ร่วมกับลูกครึ่งอาร์เคเนียนคือแคมเปอร์และจาราเอลในภารกิจเพื่อแก้แค้นให้กับเพื่อนที่ถูกฆ่าและทำให้อาจารย์เจไดสารภาพความผิดของตนเองและแก้ต่างให้ตัวเซย์นเอง โดยไม่รู้เลยว่าระหว่างที่ตัวเองกำลังหลบหนีอยู่นั้นจะต้องตกไปอยู่กลางสมรภูมิสงครามแมนดาลอเรียน และต้องถูกตามล่าโดยทั้งสาธารณรัฐและชาวแมนดาลอเรียนเอง

**อ้างอิง**

**แหล่งข้อมูลอื่น**
  Star Wars: Knights of the Old Republic (comic) ใน  Wookieepedia: The Star Wars Wiki
หมวดหมู่:สตาร์ วอร์ส
หมวดหมู่:หนังสือการ์ตูนสตาร์ วอร์ส
สตาร์ วอร์ส: ไนทส์ออฟดิโอลด์รีพับลิค

สตาร์ วอร์ส: ไนทส์ออฟดิโอลด์รีพับลิค อาจหมายถึง
*สตาร์ วอร์ส: ไนทส์ออฟดิโอลด์รีพับลิค (หนังสือการ์ตูน)
*สตาร์ วอร์ส: ไนทส์ออฟดิโอลด์รีพับลิค (วิดีโอเกม)
หมวดหมู่:การแก้ความกำกวม
มิถุนายน พ.ศ. 2554

มิถุนายน พ.ศ. 2554 เป็นเดือนที่ 6 ของปี พ.ศ. 2554 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

**สถานีย่อย:เหตุการณ์ปัจจุบัน**
หมวดหมู่:มิถุนายน
*2554-06
เดอะวอลล์สตรีทเจอร์นัล

ปกเดอะวอลล์สตรีทเจอร์นัลฉบับแรก 8 กรกฎาคม พ.ศ. 2432
เดอะวอลล์สตรีทเจอร์นัล (italic=yes) เป็นหนังสือพิมพ์รายวันระหว่างประเทศภาษาอังกฤษที่มีต้นกำเนิดในสหรัฐอเมริกา ตีพิมพ์ในนครนิวยอร์กโดยดาวโจนส์แอนด์คอมพานี ซึ่งเป็นบริษัทย่อยของนิวส์คอร์ปอเรชัน เช่นเดียวกับรุ่นเอเชียและยุโรปของหนังสือพิมพ์
เดอะวอลล์สตรีทเจอร์นัลเป็นหนังสือพิมพ์ที่ใหญ่ที่สุดในสหรัฐอเมริกาหากคิดตามยอดจัดจำหน่าย ตามข้อมูลของสำนักงานสถิติยอดจำหน่ายสิ่งพิมพ์ (Audit Bureau of Circulations) หนังสือพิมพ์ดังกล่าวมียอดจำหน่าย 2,092,523 ฉบับ (รวม 400,000 ฉบับที่บอกรับสมาชิกออนไลน์แบบเสียค่าใช้จ่าย) จนถึงเดือนมีนาคม พ.ศ. 2553 เหนือกว่ายูเอสเอทูเดย์ที่ 1.8 ล้านฉบับ คู่แข่งรายสำคัญในภาคหนังสือพิมพ์ธุรกิจ คือ ไฟแนนเชียลไทมส์ซึ่งตั้งอยู่ที่กรุงลอนดอน และได้ตีพิมพ์รุ่นต่างประเทศหลายรุ่นเช่นกัน อย่างไรก็ตาม ในแง่ของยอดจัดจำหน่ายแล้ว ดิอีโคโนมิกไทมส์ของอินเดียเป็นหนังสือพิมพ์ธุรกิจรายวันที่มียอดจำหน่ายสูงที่สุดเป็นอันดับสองของโลก รองจากเดอะวอลล์สตรีทเจอร์นัล

เนื้อหาในเดอะวอลล์สตรีทเจอร์นัลส่วนใหญ่ครอบคลุมประเด็นเศรษฐกิจสหรัฐอเมริกาและธุรกิจระหว่างประเทศ ตลอดจนข่าวสารและประเด็นด้านการเงิน ชื่อหนังสือพิมพ์มาจากวอลล์สตรีท ซึ่งตั้งอยู่ในนครนิวยอร์ก อันเป็นหัวใจของย่านการเงิน หนังสือพิมพ์มีการตีพิมพ์อย่างต่อเนื่องนับตั้งแต่ก่อตั้งเมื่อวันที่ 8 กรกฎาคม พ.ศ. 2432 โดยชาร์ลส์ ดาว, เอ็ดเวิร์ด โจนส์และชาร์ลส์ เบิร์กสเทรสเซอร์ รุ่นหนังสือพิมพ์ได้รับรางวัลพูลิตเซอร์สามสิบสามครั้ง

**อ้างอิง**

**แหล่งข้อมูลอื่น**
 mobile=http://m.wsj.com/
หมวดหมู่:หนังสือพิมพ์ภาษาอังกฤษ
หมวดหมู่:หนังสือพิมพ์ในสหรัฐ
แม่แบบ:เหตุการณ์ปัจจุบัน/2554 กรกฎาคม 9

* เซาท์ซูดานกลายมาเป็นรัฐเอกราชใหม่ของโลก หลักจากจัดให้มีประชามติเมื่อต้นปีที่ผ่านมา  (Los Angeles Times)
}
คิชิวาดะ

คิชิวาดะ (Kishiwada-shi) เป็นนครที่ตั้งอยู่ในจังหวัดโอซากะ ประเทศญี่ปุ่น ณ วันที่ 1 มกราคม 2022 มีขนาดพื้นที่ทั้งสิ้น sqmi มีจำนวนประชากรประมาณ 190,853 คน 88,598 ครัวเรือน และมีความหนาแน่นของประชากร 2,600 คนต่อตารางกิโลเมตร
คิชิวาดะมีชื่อเสียงในงานเทศกาลดันจิริมัตสึริแห่งหนึ่งในญี่ปุ่น

**ภูมิศาสตร์**
คิชิวาดะตั้งอยู่ทางตะวันตกเฉียงใต้ของจังหวัดโอซากะ มีลักษณะพื้นที่ยาวและแคบ (7.6 กม. ในแนวตะวันออก–ตะวันตก และ 17.3 กม. ในแนวเหนือ–ใต้) ทอดตัวจากอ่าวโอซากะไปยังเขาอิซูมิ

**เทศบาลข้างเคียง**
 จังหวัดโอซากะ
** อิซูมิ
** ไคซูกะ
** ทาดาโอกะ- จังหวัดวากายามะ
** คิโนกาวะ
** คัตสึรางิ

**ภูมิอากาศ**
คิชิวาดะมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) มีลักษณะคือฤดูร้อนที่อบอุ่น และฤดูหนาวที่เย็นสบายโดยมีหิมะตกเบาบางจนถึงไม่มี อุณหภูมิเฉลี่ยทั้งปีในคิชิวาดะคือ 14.6 °C ปริมาณน้ำฝนรายปีเฉลี่ยอยู่ที่ 1475 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคม ที่ประมาณ 26.6 °C ละต่ำสุดในเดือนมกราคม

**ประชากร**
ตามข้อมูลสำมะโนประชากรของญี่ปุ่น ประชากรของคิชิวาดะเพิ่มขึ้นอย่างต่อเนื่องตลอดศตวรรษที่ผ่านมา แต่เริ่มลดลงมาตั้งแต่ปี 2000

**สถานที่ท่องเที่ยว**
 ปราสาทคิชิวาดะ- มายูยามะโคฟุง

**บุคคลที่มีชื่อเสียง**
 มิกิ มัตสึบาระ - นักร้อง และนักแต่งเพลง

**อ้างอิง**

**แหล่งข้อมูลอื่น**
 Kishiwada, Osaka-  เว็บไซต์ทางการนครคิชิวาดะ ja-  เว็บไซต์ทางการนครคิชิวาดะ en- 359195
หมวดหมู่:นครในจังหวัดโอซากะ
นูมาซุ

นูมาซุ (Numazu-shi) เป็นนครในจังหวัดชิซูโอกะ ประเทศญี่ปุ่น มีขนาดพื้นที่ทั้งสิ้น 187.11 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ทั้งสิ้น 184,862 คน

**อ้างอิง**

**แหล่งข้อมูลอื่น**
 Numazu, Shizuoka- www.city.numazu.shizuoka.jp-  แนะนำการท่องเที่ยวสำหรับนักท่องเที่ยวและผู้อาศัยชาวต่างชาติ

นูมาซุ
หมวดหมู่:เมืองท่าในประเทศญี่ปุ่น
โอตะ (เมือง)

โอตะ (Ōta-shi) เป็นนครในจังหวัดกุมมะ ประเทศญี่ปุ่น ตั้งอยู่ทางทิศตะวันออกของจังหวัดระหว่างแม่น้ำโทเนะและแม่น้ำวาตาราเซะ มีจำนวนประชากร ณ วันที่ 1 มีนาคม ค.ศ. 2023 ประมาณ 221,175 คน ทำให้เป็นเมืองที่มีประชากรมากเป็นอันดับที่สามของจังหวัดกุมมะ

**แหล่งข้อมูลอื่น**
 โอตะ-  ja
หมวดหมู่:นครในจังหวัดกุมมะ
โคเรียเซอราทอปส์

โคเรียเซอราทอปส์ (코리아케라톱스; Koreaceratops) เป็นสกุลหนึ่งของมูลฐานสายวิวัฒนาการไดโนเสาร์กลุ่มเซอราทอปเซียน ที่ได้ค้นพบที่ชั้นหินครีเทเชียสตอนต้นในยุคอัลเบียน ที่ประเทศเกาหลีใต้ มันเป็นตัวอย่างต้นแบบแรกของรหัส KIGAM VP 200801 ชุดเป็นปล้องของกระดูกสันหลังมีหาง 36 ปล้อง ซึ่งอยู่ในกลุ่มของขาหลังบางส่วน และกระดูกก้น ตัวอย่างนี้ได้รับการค้นพบที่กลุ่มหินทราย ที่ได้รับการรวมเข้าไปในเขื่อนทันโดที่เมืองฮวาซอง ตามตัวอย่างสำหรับการทดสอบที่ได้แนะนำให้ตัดออกไปมากขึ้น ได้แสดงให้เห็นว่ามันมีอยู่ก่อนการขุดเจาะหิน เขื่อนแห่งนี้สร้างขึ้นใน ค.ศ. 1994 และชุดกระดูกได้ถูกนำมาสร้างความสนใจต่อนักบรรพชีวินวิทยาครั้งแรกใน ค.ศ. 2008 ภายหลังจากรัฐได้ประกาศอย่างเป็นทางการ ตัวอย่างนี้เป็นไปได้ว่าอาจมาจากส่วนล่างของแนวหิน ส่วนบนของชั้นหินที่ยังไม่มีการตั้งชื่ออย่างเป็นทางการนี้มีอายุอยู่ในช่วง 103 ± 0.5 ล้านปีก่อน ที่มาของชื่อ โคเรียเซอราทอปส์ ได้รับการอธิบายโดย อี ยองนัม กับเพื่อนร่วมงานใน ค.ศ. 2011  ซึ่งชื่อสกุลเป็นการผสมระหว่างคำว่า "Korea" กับภาษากรีก คือ κερας/keras ที่หมายถึง 'เขาสัตว์' กับคำว่า οψις/opsis ที่หมายถึง 'ใบหน้า' โดยชนิดต้นแบบคือ K. hwaseongensis โดยตั้งชื่อตามชื่อเมืองฮวาซอง
โคเรียเซอราทอปส์ มีความโดดเด่นตรงเงี่ยงที่อยู่บนกระดูกสันหลังส่วนหาง และกระดูกข้อต่อ ในบางส่วนของปลายกระดูกสันหลังส่วนหาง เงี่ยงบนกระดูกสันหลังส่วนหางมีความสูงกว่ากระดูกสันหลังส่วนลำตัวกว่าห้าเท่าที่แนบติดกัน อีและคณะตั้งข้อสังเกตว่าเซอราทอปเซียนอื่นๆอีกหลายชนิดยังมีเงี่ยงสูงบนหางของพวกมันด้วยเช่นกัน โดยลักษณะเช่นนี้จะปรากฏในหลายสายพันธุ์ของเทอราทอปเซียน อีและคณะได้ตั้งสมมติฐานว่าเป็นคุณสมบัติที่ถูกพัฒนาอยางเป็นอิสระ บางทีอาจจะเป็นการปรับตัวสำหรับการว่ายน้ำ อีและคณะได้ดำเนินการสายวิวัฒนาการ และได้ค้นพบว่าโคเรียเซอราทอปส์มีตำแหน่งอยู่ระหว่างอาร์คีโอเซอราทอปส์ และได้มาอยู่ในกลุ่มเซอราทอปเซียน

**อ้างอิง**
หมวดหมู่:ไดโนเสาร์ในยุคครีเทเชียส
วิกิพีเดีย:เสนอบทความคุณภาพ/เลียวเนล เมสซี

=== เลียวเนล เมสซี**
เลียวเนล เมสซี ถูกเสนอเมื่อ 9 กรกฎาคม พ.ศ. 2554 และจะได้รับการพิจารณาภายในวันที่ 23 กรกฎาคม พ.ศ. 2554
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 6 สิงหาคม พ.ศ. 2554
 เสนอชื่อโดย Poang6
สนับสนุน 
# สนับสนุน --Sry85 12:07, 15 กรกฎาคม 2554 (ICT)
# สนับสนุน --Tinuviel | พูดคุย 100px 11:25, 22 กรกฎาคม 2554 (ICT)
คัดค้าน
#
#
เสนอแนะการปรับปรุง
# ในโควต "การโต้แย้งระหว่างของมาราโดนาและเปเล่จะจบลง" อ่านไม่ค่อยเป็นภาษาไทย (และไม่เข้าใจด้วยค่ะ) ไม่ทราบว่าหมายถึงอะไรคะ --Tinuviel | พูดคุย 100px 22:52, 19 กรกฎาคม 2554 (ICT)
#* ตามไปอ่านในอ้างอิง รู้สึกเหมือนเป็นประโยคที่ต้องตีความเอง ผมตีความว่า คงประมาณว่า ระหว่างเปเล่กับมาราโดนา ใครเก่งกว่า แต่ถ้าเมสซีเกิดนำทีมชนะบอลโลกได้ คงเลิกกล่าวว่า เปเล่หรือมาราโดนา แต่เป็นเมสซีตะหาก (ผมเดาเอา) แต่ผมขอลบออกแล้วกัน และอีกอย่างคือ อ้างอิงในช่วงบอลโลก 2010 แต่ใส่ใน ฤดูกาล 2005–06 --Sry85 22:48, 21 กรกฎาคม 2554 (ICT)
#** ทีแรกเดาว่าอย่างนั้นเหมือนกัน แต่เนื่องจากไม่ใช่แฟนบอลเลยไม่แน่ใจว่าเข้าใจถูกหรือเปล่าค่ะ (เพราะไม่รู้ว่าจริงๆ ใครดังกว่าใครมั่ง ^^") --Tinuviel | พูดคุย 100px 11:25, 22 กรกฎาคม 2554 (ICT)
# ช่วยแก้แม่แบบ ca icon ด้วยค่ะ --Tinuviel | พูดคุย 100px 23:00, 19 กรกฎาคม 2554 (ICT)
#* แก้แล้วครับ --Sry85 22:48, 21 กรกฎาคม 2554 (ICT)
หมวดหมู่:ชาววิกิพีเดียชอบโคนัน

ถ้าคุณชอบโคนัน ถ้าคุณเป็นแฟนโคนัน อยากบอกให้วิกิพีเดียรู้ เชิญคุณคลิกว่า
หมวดหมู่:ชาววิกิพีเดีย
ทะเลลิกูเรียน

ทะเลลิกูเรียน
ทะเลลิกูเรียน (Mar Ligure; Mer Ligurienne; Mâ Ligure) เป็นบริเวณทะเลขนาดเล็กในทะเลเมดิเตอร์เรเนียน ระหว่างชายฝั่งอิตาลีริวีเอรา (แคว้นลีกูเรียและแคว้นทัสกานี) กับเกาะคอร์ซิกา และเกาะเอลบา
ชื่อลิกูเรียนมาจากชื่อที่ใช้เรียกชาวลิกูเรสโบราณ ที่เคยอาศัยอยู่บริเวณชายฝั่งแถบนี้

**ลักษณะภูมิศาสตร์**
ทะเลลิกูเรียนมีอาณาเขตติดกับฝรั่งเศส อิตาลี และโมนาโก ทางทิศตะวันออกติดกับทะเลติร์เรเนียน ขณะที่ทิศตะวันตกติดกับทะเลเมดิเตอร์เรเนียน เมืองที่ใหญ่ที่สุดในบริเวณนี้คือเมืองเจนัว ชายฝั่งทะเลของอิตาลีด้านทิศตะวันออกเฉียงเหนือมีภูมิประเทศที่งดงามเหมาะแต่การท่องเที่ยว และมีภูมิอากาศทีสบาย
อ่าวเจนัวอยู่ในส่วนเหนือสุดของทะเล มีแม่น้ำอาร์โนที่ไหลลงสู่ทะเลลิกูเรียนทางด้านทิศตะวันออก จุดที่ลึกที่สุดอยู่บริเวณตะวันตกเฉียงเหนือของเกาะคอร์ซิกา มีความลึกทั้งสิ้น 2,850 เมตร

**อ้างอิง**
หมวดหมู่:ทะเลในบริเวณเมดิเตอร์เรเนียน
มีม

มีม (meme) เป็นรูปแบบของ ความคิดทางวัฒนธรรม สัญลักษณ์ หรือการปฏิบัติ ที่สามารถส่งผ่านจากจิตใจคนหนึ่งไปสู่อีกคนหนึ่ง ผ่านการเขียน การพูด ท่าทาง พิธีกรรม ภาพล้อเลียน และมีคำศัพท์ต่าง ๆ ในภาพที่มีความหมายเชิงตลก หรือปรากฏการณ์ลอกเลียนแบบอื่น ๆ คำว่า meme ในภาษาอังกฤษ มาจากการผสมของคำว่า "gene" (ยีน หรือ สิ่งสืบต่อพันธุกรรม) และคำภาษากรีกว่า μιμητισμός (mɪmetɪsmos หรือ การเลียนแบบบางอย่าง) ผู้สนับสนุนแนวคิดนี้ได้ถือว่า เป็นสิ่งที่คล้ายกันทางวัฒนธรรมสู่ยีน มีการเปลี่ยนแปลงและตอบสนองแรงกระตุ้นที่เลือกเฟ้น 
นักวิทยาศาสตร์ชาวอังกฤษ ริชาร์ด ดอว์กินส์ ได้คิดคำว่า "meme" ขึ้นมาในหนังสือThe Selfish Gene (1976) ในแนวคิดเกี่ยวกับการอภิปรายทฤษฎีวิวัฒนาการเกี่ยวกับการอธิบายการแพร่ของความคิดและปรากฏการณ์ทางวัฒนธรรม ตัวอย่างเช่น มีมในหนังสืออย่างพวกเมโลดี คำพูดติดปาก แฟชั่น และเทคโนโลยีการก่อสร้างแบบซุ้มโค้ง เป็นต้น

**อ้างอิง**

หมวดหมู่:มานุษยวิทยาวัฒนธรรม
หมวดหมู่:อนาคตศึกษา
หมวดหมู่:ปรัชญาจิต
หมวดหมู่:วิทยามีม
เนยางาวะ

เนยางาวะ (Neyagawa-shi) เป็นนครที่ตั้งอยู่ทางตะวันออกเฉียงเหนือของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 24.70 ตารางกิโลเมตร ใน ค.ศ. 2023 มีจำนวนประชากร 226,285 คน
วัดนาริตะซังโอซากะเบ็ตสึอิงเมียวโออิง

**ประวัติศาสตร์**
 1 เมษายน ค.ศ. 1943 (ปีโชวะที่ 18) - เมืองเนยางาวะก่อตั้งขึ้นโดยการควบรวมเมืองคูกาโจ (九個荘町), หมู่บ้านโทโมโรงิ (友呂岐村), หมู่บ้านโทโยโนะ (豊野村) และหมู่บ้านเนยางาวะ (寝屋川村) อำเภอคิตะกาวาจิ โดยตั้งศาลาว่าการเมืองที่ย่านทากายานางิ ต่อมาย้ายไปตั้งที่ย่านโอโตชิ- 3 พฤษภาคม ค.ศ. 1951 (ปีโชวะที่ 26) - เมืองเนยางาวะได้รับการยกฐานะเป็นนครเนยางาวะ เป็นเทศบาลนครลำดับที่ 17 ของจังหวัดโอซากะ- 28 มิถุนายน ค.ศ. 1961 (ปีโชวะที่ 36) - ผนวกหมู่บ้านมิซูโมโตะ (水本村) เข้ามาเป็นส่วนหนึ่ง- 1 เมษายน ค.ศ. 2001 (ปีเฮเซที่ 13) - ยกฐานะเป็นนครพิเศษ- 1 เมษายน ค.ศ. 2019 (ปีเฮเซที่ 31) - ยกฐานะเป็นนครศูนย์กลาง

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:นครในจังหวัดโอซากะ
ผู้พัฒนาวิดีโอเกม

ผู้พัฒนาวิดีโอเกม คือ ผู้พัฒนาซอฟต์แวร์(ทั้งที่เป็นองค์กรและผู้พัฒนารายย่อย) วิดีโอเกม อาจหมายถึงผู้ที่ผลิตวิดีโอเกมลงเครื่องคอนโซล หรือระบบอื่น ๆ เช่นเครื่องคอมพิวเตอร์ส่วนบุคคลก็ได้
ผู้พัฒนาส่วนมากจะมีความเชี่ยวชาญเป็นพิเศษในเกมประเภทใดประเภทหนึ่ง เช่นเกมสวมบทบาท เกมยิงมุมมองบุคคลที่หนึ่ง หรือ เกมแอ็กชัน บางครั้งมุ่งเน้นไปที่การพอร์ตเกมจากระบบหนึ่งสู่อีกระบบหนึ่ง บางครั้งเน้นการแปลภาษาในเกมเพื่อนำเสนอผู้เล่นในประเทศอื่น ๆ 
ผู้ผลิตและจัดจำหน่ายรายใหญ่ส่วนมากมักจะเป็นผู้พัฒนาเกมไปควบคู่กัน เช่น Electronic Arts, Activision, Nintendo, หรือโซนี่ เป็นต้น อย่างไรก็ตาม หน้าที่หลักของผู้ผลิตคือการควบคุมการผลิตเพื่อจัดจำหน่าย จึงมักจะเรียกทับศัพท์ว่า publisher (พับลิชเชอร์) แต่ถ้าหากผู้ผลิตหรือผู้พัฒนาไม่จัดจำหน่ายเอง ส่วนใหญ่จะเลือกใช้แพลทฟอร์ม Steam ในการส่งไปวางขายแทน
หมวดหมู่:การพัฒนาวิดีโอเกม
หมวดหมู่:ผู้พัฒนาวิดีโอเกม
ควิกไทม์อีเวนต์

รูปแบบจำลองของการนำเสนอควิกไทม์อีเวนต์ในวิดีโอเกม โดยให้กดปุ่ม "X" ภายในเวลาที่กำหนด ผู้เล่นคือตัวละครที่อยู่ด้านขวาที่จะต้องหลบไม่ให้ลูกบอลชน
ในวิดีโอเกม ควิกไทม์อีเวนต์ (Quick time event) หรือ คิวทีอี (QTE) เป็นวิธีหนึ่งในบริบทของเกมการเล่นที่ผู้เล่นจะต้องกระทำการใด ๆ เพื่อที่จะควบคุมสิ่งนั้น ๆ ในเวลาสั้น ๆ หลังจากที่มีการปรากฏปุ่มหรือคำแนะนำอย่างรวดเร็ว ซึ่งจะมีระยะเวลาจำกัดในการกระทำสิ่งนั้น ๆ มันจะอาจจะช่วยจำกัดการควบคุมของตัวละครในขณะคัตซีน (Cutscene) หรือลำดับในเกม ถ้าการกระทำการกดปุ่มนั้นติดขัดหรือไม่ได้เป็นไปตามที่เกมกำหนด มันก็มักจะจบลงด้วยการจบเกมทันที
คำว่า "ควิกไทม์อีเวนต์" ถูกนิยามโดย ยู ซูซูกิ (Yu Suzuki) ผู้กำกับเกมเชนมู (Shenmue) ซึ่งมีการใช้ระบบคิวทีอีเป็นส่วนประกอบหลักในเกม โดยมากแล้วจะเป็นการให้ผู้เล่นกดปุ่ม หรือบังคับปุ่มควบคุมทิศทาง ตามที่ปรากฏออกมาขณะนั้น ๆ ในเกมยุคหลัง ๆ มักจะมีระบบคิวทีอีเข้ามาร่วมเพื่อให้ผู้เล่นกดปุ่มเพื่อใช้การกระทำพิเศษตามแต่ละสถานการณ์ ซึ่งมักจะแสดงภาพกราฟิกของปุ่มบนคอนโทรลเลอร์ประจำเครื่องเกมของเกมนั้น ๆ เช่น เกมสำหรับเครื่องเพลย์สเตชันอาจแสดงภาพสัญลักษณ์ 4 แบบบนคอนโทรลเลอร์ (เอกซ์, โอ, สี่เหลี่ยมและสามเหลี่ยม) ในขณะที่เครื่องเอกซ์บอกซ์ จะใช้สัญลักษณ์ปุ่ม A, B, X และ Y แทน
ผู้ออกแบบเกมมักจะใช้คิวทีอีสำหรับแสดงท่าทางหรือการเคลื่อนไหวที่ซับซ้อนของตัวเอกในสถานการณ์พิเศษนั้น ๆ โดยผู้เล่นกดปุ่มเพียง 1-2 ปุ่ม เช่นในขณะที่ผู้เล่นต่อสู้กับศัตรู ระบบคิวทีอีจะปรากฏออกมาเพื่อให้ผู้เล่นได้ใช้ 'ท่าไม้ตายปิดท้าย' จัดการกับศัตรูในครั้งเดียว นอกจากนี้ยังนิยมใส่ระบบคิวทีอีมาในระหว่างคัทซีนของเกม ให้ผู้เล่นได้รู้สึกกดดันไปพร้อม ๆ กับตัวละครในเกมด้วย
แม้ว่าระบบคิวทีอีจะได้รับความนิยมในแง่ของฟังก์ชันพิเศษสำหรับตัวเกม แต่ผู้เล่นบางกลุ่มก็วิพากษ์วิจารณ์ว่าระบบนี้บางครั้งก็น่ารำคาญ เนื่องจากบางครั้งจังหวะการกดปุ่มปรากฏออกมาโดยไม่ทันตั้งตัว หรือกดปุ่มไม่ทันในเวลาที่กำหนด เป็นเหตุให้เกมโอเวอร์ และต้องกลับมาเล่นซ้ำแล้วซ้ำอีกจนกว่าจะกดได้ถูก ซึ่งทำให้การเล่นเกมขาดความต่อเนื่อง หรือจำกัดเวลาผู้เล่นที่ใช้ในการดำเนินการในช่วงเวลาที่สำคัญ
หมวดหมู่:การเล่นวิดีโอเกม
วันอัป

1-up (ออกเสียงว่า วันอัพ) ในการเล่นเกม มักจะหมายถึงไอเทม, ของรางวัลในเกมที่ทำให้ผู้เล่นได้รับชีวิตพิเศษ เพื่อมีโอกาสเล่นเกมได้จำนวนครั้งมากขึ้นก่อนเกมจะจบลง

**ที่มา**
คำว่า 1-up ปรากฏในเกมพินบอลของสหรัฐอเมริกา ประมาณคริสต์ทศวรรษ 1970 เมื่อผู้เล่นทำลูกพินบอลตกลงในท่อหายไป เครื่องเกมจะส่งบอลลูกใหม่มาให้เล่นต่อ หากผู้เล่นสามารถทำตามเงื่อนไขพิเศษที่กำหนดไว้ (เช่นได้คะแนนสูงถึงที่กำหนด) ก็จะได้รับลูกบอลพิเศษมาอีกหนึ่งลูก ต่อมาระบบแต้มพิเศษนี้ได้รับการประยุกต์ใช้ในเกมตู้อาเขต และวิดีโอเกมในยุคถัดมา ในรูปแบบของไอเทมพิเศษที่ไม่ปรากฏออกมาในเกมบ่อยนัก แต่หากผู้เล่นเก็บได้ก็จะได้รับชีวิตพิเศษอีกหนึ่งครั้ง หรือในยุคต่อมาที่ตัวเกมมีความสมจริงด้านเนื้อหามากขึ้น ระบบ 1-up ก็เปลี่ยนรูปแบบให้เข้ากับการเล่าเรื่องของเกมนั้นๆ เช่นอยู่ในรูปของถังพลังชีวิตสำรอง เป็นต้น การใช้คำว่า "1-up" มีขึ้นครั้งแรกในเกมซูเปอร์มาริโอบราเธอร์ส ซึ่งเมื่อผู้เล่นเก็บเหรียญได้ครบ 100 เหรียญ หรือเก็บเห็ดสีเขียว (ซึ่งภายหลังเรียกว่า "เห็ด 1-up") จะเพิ่มชีวิตแก่ผู้เล่นเหมือนกัน
สำหรับผู้เล่นเกมชาวไทย มักจะอ่านออกเสียงว่า หนึ่งอัพ หรือเรียกกันด้วยชื่ออื่นๆเช่น ป๊อก, อัพ เป็นต้น

**อ้างอิง**
 cite book |url=http://www.gamestyleguide.com/VideoGameStyleGuideeBook.pdf |title=The Videogame Style Guide and Reference Manual |format=PDF |author=Thomas, David |coauthors=Orland, Kyle; Steinberg, Scott |publisher=Power Play Publishing |editor=Scott Jones and Shana Hertz |accessdate=2007-08-11 |isbn=978-1-4303-1305-2 |pages=11 |archive-date=2011-07-11 |archive-url=https://web.archive.org/web/20110711072136/http://www.gamestyleguide.com/VideoGameStyleGuideeBook.pdf |url-status=dead - Pantip.com  สงสัยคำว่า "ป๊อก" สมัยที่เล่นเกมมาริโอ้ 
หมวดหมู่:การเล่นวิดีโอเกม
หมวดหมู่:คำศัพท์วิดีโอเกม
คูลดาวน์

คูลดาวน์ (cooldown) ในการเล่นวิดิโอเกม มักหมายถึงกลไกอย่างหนึ่งของระบบการเล่นเกม ในรูปแบบของช่วงเวลาที่ผู้เล่นจะต้องรอ ก่อนที่จะสามารถเรียกใช้การกระทำเดิมได้อีกครั้ง ช่วงเวลาคูลดาวน์อาจแสดงออกได้ในหลายรูปแบบ เช่น เกมยิงปืน ช่วงคูลดาวน์อาจเป็นช่วงของการบรรจุกระสุนใหม่ของปืนชนิดนั้น ๆ (รีโหลด) หรือในเกมที่มีการใช้เวทมนตร์ ช่วงคูลดาวน์อาจอยู่ในรูปของระยะเวลาที่ต้องรอในการร่ายเวทมนตร์บทเดิม
ในการออกแบบเกม ช่วงเวลาคูลดาวน์มีจุดประสงค์เพื่อให้เกมเกิดความสมดุล และทดแทนข้อดีข้อด้อยของการกระทำต่าง ๆ ในเกม โดยปกติแล้ว จะใช้หลักว่า "คูลดาวน์ต่ำ เร็ว แต่เบา คูลดาวน์สูง แรง แต่ช้า" ผู้เล่นจึงต้องเลือกว่าจะใช้พลังระดับสูงแต่ใช้ได้ไม่ต่อเนื่อง หรือใช้พลังระดับต่ำแต่ใช้ได้บ่อย ๆ สำหรับเกม
บางครั้งในทางเทคนิค ช่วงเวลาคูลดาวน์ก็ถูกนำมาใช้เพื่อควบคุมทรัพยากรของระบบ ไม่ให้เกิดความอืดหรือแสดงผลผิดพลาด มักพบบ่อยในเกมออนไลน์ ซึ่งใช้การคูลดาวน์มาป้องกันไม่ให้ผู้เล่นทำการสแปมท่าโจมตีรัวๆ ซึ่งอาจก่อให้เกิดการแล็กของเซิร์ฟเวอร์ได้
หมวดหมู่:การเล่นวิดีโอเกม
นักซิ่งทะยานฟ้า

นักซิ่งทะยานฟ้า (戰龍四驅; GO FOR SPEED) เป็นภาพยนตร์แอนิเมชันการ์ตูนจีนที่ได้รับความนิยมอย่างสูงในทวีปเอเชีย ซึ่งเป็นเรื่องราวเกี่ยวกับการแข่งรถมินิโฟร์วีล (Mini4WD) จากความนิยมดังกล่าว ส่งผลให้มีการจัดทำกิจกรรมแข่งรถมินิโฟร์วีล ที่มีส่วนช่วยเสริมทักษะด้านงานช่าง และวิศวกรรมให้กับเยาวชนในเวลาต่อมา

**เนื้อเรื่องย่อ**
ดราก้อน ซึ่งเป็นตัวเอกของเรื่อง เป็นผู้ที่ชื่นชอบการเล่นมินิโฟร์วีล โดยปกติแล้ว เขามักออกไปแข่งรถด้วยกันกับพี่ชายอยู่เป็นประจำ และในเวลาต่อมา พี่ชายของเขาได้หายตัวไปอย่างลึกลับ ดราก้อนกับเพื่อนๆจึงร่วมกันออกเดินทางไปยังสนามแข่งต่างๆเพื่อสืบหาพี่ชายที่หายตัวไป

**ตัวละครหลัก**
 ดราก้อน - สังกัดทีมมังกรมหากาฬ เจ้าของรถดารามฤตยู สตาร์มาสเตอร์ เป็นตัวเอกของเรื่องที่ตามหาพี่ชายที่หายตัวไป- เฟรด - สังกัดทีมมังกรมหากาฬ เป็นพี่ชายของดราก้อน- เรเซอร์ เค - สังกัดทีมค้างคาวผงาดฟ้า เป็นคนนิ่งเงียบ แต่มีฝีมือที่ร้ายกาจ- เรเซอร์ เอ็ม - เจ้าของรถ จิกะวิงแบท- เรเซอร์ เอ็กซ์ - สังกัดทีมค้างคาวผงาดฟ้า อายุ 15 ปี ซึ่งมีคนคิดว่าเขามีลักษณะที่คล้ายกันกับ เฟรด- ลิซ - สังกัดทีมพยัคฆ์ผยอง เจ้าของรถเหยี่ยวเวหา เฮฟเวนฮอว์ค เธอเป็นหญิงสาวใสซื่อ และเป็นเพื่อนสนิทของดราก้อน- เคนนี่ - สังกัดทีมพยัคฆ์ผยอง เจ้าของรถขุนพลประจัญบาน เวอร์ฌวลอาร์มี่ ชายหนุ่มผู้เด็ดเดี่ยว เขาเป็นพี่ชายที่คอยดูแลลิซเสมอมา- จิมมี่ - เจ้าของรถ ช็อคกิงไทเกอร์- แจ๊คกี้ - สังกัดทีมแมงป่องมฤตยู เจ้าของรถแมงป่องอสูรกาย แฟนธอมสกอร์เปี้ยน เป็นคนหัวแข็ง เก่งการคำนวณ- เจย์ - สังกัดทีมแมงป่องมฤตยู เป็นคนช่างพูด กล้าโต้แย้งผู้อื่น ยกเว้นแจ๊คกี้พี่ชายของเขา- แซมมี่ - สังกัดทีมฉลามเจ้าสมุทร หญิงสาวที่มีความหยิ่ง เป็นเพื่อนสนิทของเฟรด- โอเว่น - สังกัดทีมฉลามเจ้าสมุทร เป็นเด็กร่าเริง มีความคิดสร้างสรรค์ที่ส่งผลให้เขาสามารถชนะการแข่งด้วยฝีมือของเขาเอง- เควิน - สังกัดทีมอินทรีสายฟ้า เจ้าของรถอินทรีพายุ สตอร์มอีเกิล เด็กที่มีการคิดแบบเหตุผล และมีบุคลิกสง่างาม- ทิม - สังกัดทีมอินทรีสายฟ้า เป็นคนฉลาดแต่ใจร้อน มีความเชื่อมั่นในตนเองสูง อย่างไรก็ตาม เขามักทำให้พ่อผิดหวังจากการแข่งขันบ่อยครั้ง

**เพลงประกอบ**
นักซิ่งทะยานฟ้า ได้มีการจัดทำเพลงประกอบในฉบับภาษาจีน โดยมีเพลงเปิดชื่อ "Soaring Dragon" และเพลงปิด "Go For It" ที่ขับร้องโดย เฮนรี ไล และในฉบับภาษาไทย โดยมีเพลงเปิดชื่อ "นักซิ่งทะยานฟ้า" และเพลงปิด "สู่ฟ้าทะยานฝัน" ที่ขับร้องโดย อาร์ท เวเคชั่น มาประกอบในภาพยนตร์แอนิเมชันชุดนี้

**อ้างอิง**

**แหล่งข้อมูลอื่น**
  Go For Speed Thailand date=2011-07-14 
หมวดหมู่:การ์ตูนจีน
ภาษาตั่ย

ภาษาตั่ย (Tày language) มีผู้พูดทั้งหมด 1,480,000 คน (พ.ศ. 2542) ในประเทศเวียดนามทางตอนเหนือและตะวันตกเฉียงเหนือใกล้กับชายแดนประเทศจีน อาจจะมีผู้พูดภาษานี้ในประเทศลาว ฝรั่งเศส และสหรัฐ ส่วนใหญ่พูดภาษาเวียดนามได้ด้วย จัดอยู่ในตระกูลภาษาขร้า-ไท กลุ่มภาษากัม-ไท เขียนด้วยอักษรละติน

**วิธภาษา**
วิธภาษาตั่ยมีดังนี้:
*Tày Bảo Lạc – มีผู้พูดในอำเภอ Bảo Lạc, จังหวัดกาวบั่งตะวันตก
*Tày Trùng Khánh – มีผู้พูดในอำเภอ Trùng Khánh, จังหวัดกาวบั่งตะวันตกตะวันออกเฉียงเหนือ
*Thu Lao หรือจ้วงได จัดให้เป็นภาษาต่างหาก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตั่ย
ฮะมาฮ์

ฮะมาฮ์ (حَمَاة, ; lit=ป้อมปราการ; ฮีบรูไบเบิล: חֲמָת Ḥamāṯ) เป็นเมืองในประเทศซีเรีย บนฝั่งแม่น้ำออรอนตีส ตอนกลางของประเทศ เป็นเมืองสำคัญด้านการค้า ตั้งอยู่ทางเหนือของดามัสกัส abbr=off และทางเหนือของฮอมส์ km โดยเป็นเมืองหลักของเขตผู้ว่าการฮะมาฮ์ที่มีประชากร 854,000 คน (สำมะโน ค.ศ. 2009) และเป็นเมืองใหญ่อันดับ 4 ของประเทศ เป็นรองเพียงดามัสกัส, อะเลปโป และฮอมส์ เมืองนี้มีชื่อเสียงในเรื่องกังหันทดน้ำมาตั้งแต่สมัยกลาง 
มีการกล่าวถึงเมืองนี้บ่อยครั้งในคัมภีร์ไบเบิลในฐานะเมืองที่ตั้งอยู่ทางตอนเหนือของอาณาจักรอิสราเอล เป็นที่ตั้งถิ่นฐานในยุคก่อนประวัติศาสตร์ ต่อมาเปลี่ยนไปอยู่ใต้การปกครองของอะราเมีย อัสซีเรีย เปอร์เซีย มาซิโดเนีย โรมัน ไบแซนไทน์ อาหรับ และอียิปต์ ตามลำดับ จนในปี ค.ศ. 1941 เป็นส่วนหนึ่งของประเทศซีเรีย ในปี ค.ศ. 1982 ได้รับความเสียหายอย่างมากจากการปราบปรามการจลาจลของชาวมุสลิม

**ภูมิอากาศ**
ภูมิอากาศของเมืองฮะมาฮ์อยู่ในสภาพกึ่งแห้งแล้ง (BSk) ตามระบบเคิพเพิน ที่ตั้งของเมืองไม่มีอิทธิพลของชายฝั่งและสายลมจากทะเลเมดิเตอร์เรเนียน ทำให้นครนี้มีอากาศร้อนกว่าและภูมอากาศแห้งกว่าเมืองฮอมส์ที่อยู่ใกล้เคียง

**อ้างอิง**

**แหล่งข้อมูลอื่น**
หมวดหมู่:เมืองในประเทศซีเรีย
ภาษาไททัญ

ภาษาไททัญ (Tai Thanh language) หรือ ภาษาไทมันทัญ มีผู้พูดในประเทศเวียดนาม 20,000 คน (พ.ศ. 2545) ทางภาคเหนือ จัดอยู่ในภาษากลุ่มไทตะวันตกเฉียงใต้ ใกล้เคียงกับภาษาไทขาว ภาษาไทดำ และภาษาไทฮ่างตง 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ไททัญ
แซ็งปีแยร์และมีเกอลง

อาณานิคมโพ้นทะเลแซ็งปีแยร์และมีเกอลง (Collectivité territoriale de Saint-Pierre-et-Miquelon; Territorial Collectivity of Saint-Pierre and Miquelon) เป็นดินแดนอาณานิคมโพ้นทะเลของประเทศฝรั่งเศส ประกอบด้วยเกาะเล็ก ๆ ในมหาสมุทรแอตแลนติกตอนเหนือ มีเกาะสำคัญคือ เกาะแซ็งปีแยร์ และเกาะมีเกอลง ตั้งอยู่ทางตอนใต้ของรัฐนิวฟันด์แลนด์และแลบราดอร์ ประเทศแคนาดา อยู่ห่างจากเกาะนิวฟันด์แลนด์ราว 10 กิโลเมตร มีเมืองหลวงคือ แซ็งปีแยร์ ส่งปลาคอดตากแห้งและแช่แข็งเป็นสินค้าออก มีอุตสาหกรรมการท่องเที่ยว

**อ้างอิง**
ซ
ซ
ซ
ซ
ซ
ซ
หมวดหมู่:กรณีพิพาทเรื่องอาณาเขตฝรั่งเศส
หมวดหมู่:กรณีพิพาทเรื่องอาณาเขตแคนาดา
หมวดหมู่:อาณาเขตที่เป็นข้อพิพาทในทวีปอเมริกาเหนือ
ภาษาปาซี้

ภาษาปาซี้ (Pa Di language, IPA|pa31 zi31) เป็นภาษากลุ่มไทตะวันตกเฉียงใต้ที่ชายแดนจีน–เวียดนาม โดยมีผู้พูดประมาณ 300 คนในอำเภอ Muong Khuong จังหวัดหล่าวกาย ประเทศเวียดนาม ซึ่งรัฐบาลเวียดนามจัดให้เป็นชาวTày เสียงวรรณยุกต์ภาษานี้มีความคล้ายกับภาษาไทย
Jerold Edmondson รายงานว่ามีผู้พูดประมาณ 300 คน อย่างไรก็ตาม Bùi Quốc Khánh (2013) รายงานผู้พูดภาษานี้ที่ 3,000 คนในหมู่บ้าน 19 แห่งใน Mường Khương, Tung Trung Phố และ Nậm Chảy

**อ้างอิง**
Bùi Quốc Khánh. 2013. Tri thức dân gian trong canh tác vây lúc nước của người Pa Dí ở Lào Cai. Nhà xuất bản Thời Đại. 978-604-930-596-2
*Ngô Đức Thịnh (1975). "Mấy ý kiến góp phần xác minh người Pa Dí ở Mường Khương (Lào Cai)". In, Ủy ban khoa học xã hội Việt Nam: Viện dân tộc học. Về vấn đề xác định thánh phần các dân tộc thiểu số ở miền bắc Việt Nam, 287-305. Hà Nội: Nhà xuất bản khoa học xã hội.- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ปาซี้
ปาซี้
ภาษาปาเฮ็ง

ภาษาปาเฮ็ง (Pa-Hng) มีผู้พูดทั้งหมด 32,370 คน พบในจีน 26,800 คน พูดได้ภาษาเดียว 10,000 คน พบในมณฑลกุ้ยโจว กวางสี พบในเวียดนาม 5,570 คน (พ.ศ. 2542) อยู่ทางภาคเหนือ จัดอยู่ในตระกูลภาษาม้ง-เหมี่ยน ภาษากลุ่มม้ง สาขาปาเฮ็ง ผู้พูดภาษานี้ในจีนจะพูดม้งจั๊วะ ภาษาต้งและภาษาจีนกลางได้ เรียงประโยคแบบประธาน-กริยา-กรรม มีสระนาสิกแต่ไม่มีตัวสะกดที่เป็นเสียงนาสิก 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ปาเฮ็ง
ปาเฮ็ง
สันนิบาตยะไข่เพื่อประชาธิปไตย

สันนิบาตยะไข่เพื่อประชาธิปไตย (Arakan League for Democracy หรือ ALD; ရခိုင်ဒီမိုကရေစီ အဖွဲ့ချုပ်) เป็นพรรคการเมืองในรัฐยะไข่ ประเทศพม่า ได้รับการสนับสนุนจากชาวยะไข่ในการเลือกตั้ง พ.ศ. 2533 พรรคนี้ถูกแบนโดยรัฐบาลทหารที่ครองอำนาจต่อมา ผู้นำพรรคต้องลี้ภัยเพื่อดำเนินกิจกรรมทางการเมืองต่อไป ในปัจจุบัน พรรคนี้มีสาขาในบังกลาเทศ อินเดีย ไทย มาเลเซีย ออสเตรเลีย ญี่ปุ่น และเนเธอร์แลนด์

**แหล่งข้อมูลอื่น**
  Arakan League for Democracy (Exile) date=2011-07-24 
หมวดหมู่:ขบวนการทางการเมืองในประเทศพม่า
โคชิงายะ

โคชิงายะ (Koshigaya-shi) เป็นนครในจังหวัดไซตามะ ประเทศญี่ปุ่น ได้รับการยกฐานะเป็นเทศบาลนครเมื่อวันที่ 3 พฤศจิกายน ค.ศ. 1958 มีระยะทางจากโตเกียวประมาณ 30 กิโลเมตร มีขนาดพื้นที่ทั้งสิ้น 60.24 ตารางกิโลเมตร และมีจำนวนประชากร ณ วันที่ 1 มีนาคม ค.ศ. 2023 ประมาณ 339,955 คน

**แหล่งข้อมูลอื่น**
 โคชิงายะ-  ja
โคชิงายะ
วัดพระบาทโพนสัน

วัดพระบาทโพนสัน (ພະບາດໂພນສັນ) อยู่ที่เมืองท่าพระบาท แขวงบอลิคำไซ เป็นวัดเก่าแก่วัดหนึ่ง มีผู้นิยมศรัทธาตลอดแนวแม่น้ำโขง ทั้งชาวลาวและชาวไทย วัดตั้งอยู่บนโนนหินสูง เนื้อที่ 12 เฮกตาร์ ตามตำนานกล่าวว่าพบรอยพระพุทธบาทเมื่อเดือนมีนาคม พ.ศ. 2475 หลังจากนั้น จึงสร้างวัดไว้ที่นั่น รอยพระพุทธบาทเป็นรอยพระบาทข้างขวา ลึก 46 เซนติเมตร กว้าง 120 เซนติเมตร ยาว 240 เซนติเมตร ทุกปี จะจัดงานบุญนมัสการพระบาทในวันขึ้น 15 ค่ำ เดือน 2 ซึ่งใกล้เคียงกับงานบุญผะเหวดประจำปี
พระบาทโพนสัน
หมวดหมู่:แขวงบอลิคำไซ